Лъагъу, хъумэж уи бзэр – лъэпкъ жезыгъыIэ хабзэр
Си адыгэбзэ, уэ улъэщщ.
Зи зэманыгъуэу угурыхуэщ.
ЦIыхугу дэтхэнэри къотIэщI,
Уэ ущагъабзэкIэ Iэрыхуэу.
(Бемырзэ Мухьэдин)
Сыт къэхъугъэм я нэхъ дахэу, я нэхъ хьэлэмэту дунейм тетыр? Бзэр щыIэщ. ЦIыхухэр иризэрыщIэн, иризэгурыIуэн папщIэ телъыджэу цIыхум природэм къритащ ар.
Лъэпкъыр зыгъэлъэпкъыр, лъэпкъ хабзэр къозыгъащIэр – бзэрщ. Абы къыхэкIкIэ дэтхэнэри хущIэкъун хуейщ и бзэр и нэм, и псэм хуихьу псэуну. Феплъыт Къуныжь ХьэIишэт жиIэм:
Адыгэбзэр си псэкъым,
Адыгэбзэр си нэкъым…
Адыгэбзэр псысэкъым,
Iейуи сегупсысыркъым –
Ар си нитIым я нэщи,
Ар схэлъ си псэм и псэщи…